stanford-oval/wikipedia huggingface dataset:
Editors
הערות שוליים

↑  Editors, Contactmusic.com (באנגלית)
↑  Editors Music, ‏2009-06-22
↑  Patricia Wysopal, EDITORS: All Sparks Won't Burn Out, Zero Magazine, 2 ביוני 2009
1 2  "EDITORS: All Sparks Won't Burn Out". אורכב מ-המקור ב-2009-06-02. נבדק ב-2 באפריל 2008. {{cite web}}:  (עזרה)
↑  EDITORS | full Official Chart History | Official Charts Company, www.officialcharts.com (באנגלית)
1 2 3 4 5  EDITORS | full Official Chart History | Official Charts Company, www.officialcharts.com (באנגלית)
↑  Editors, Contactmusic.com (באנגלית)
↑  Editors Music, ‏2009-06-22
↑  "Franz Ferdinand UK tour - the first report - NME". NME (באנגלית אמריקאית). 2005-11-15. נבדק ב-2017-09-03.
↑  "Other Stage". eFestivals (באנגלית בריטית). נבדק ב-2017-09-03.
↑  The Racing Rats by Editors - Music Charts, acharts.co (באנגלית)
↑  BBC - Newsbeat - Music - Brit Awards nominees: in quotes, news.bbc.co.uk
↑  Editors announce greatest hits album Black Gold and 2020 tour, Radio X (באנגלית)
↑  Editors Add Blanck Mass As Full-Time Member, Share New Song “Heart Attack”, Stereogum, ‏2022-04-20 (באנגלית)
↑  Editors Music, ‏2009-06-02
↑  Editors Music, ‏2009-06-02
↑  Editors Music, ‏2009-06-02
↑  Andrew Trendell, Editors: 'Everybody has a dark side' | Gigwise, gigwise.com (באנגלית)
| --- | --- |
בקרת זהויות :  BIBSYS: 8005340  BnF: cb15075869p (data)  GND: 10339893-4  ISNI: 0000 0001 0675 8494  LCCN: no2005114747  MusicBrainz: 0efe858c-89e5-4e47-906a-356fa953fd6e  NKC: xx0077127  VIAF: 158349446   WorldCat (עם VIAF): 158349446
Haus Labs

| --- | --- |

 נתונים כלליים
 סוג:  חברה פרטית
 מייסדים:  ליידי גאגא
 תקופת הפעילות:  ספטמבר 2019 – הווה (כ־5 שנים)
 מיקום המטה:  ארצות הברית
 ענפי תעשייה:  קוסמטיקה
 מוצרים עיקריים:  שפתונים, אייליינרים, תוחמי שפתיים
  
 www.hauslabs.com
 
Haus Labs או Haus Laboratories הוא מותג קוסמטיקה טבעוני. המותג הושק ב-17 בספטמבר 2019 על ידי הזמרת האמריקאית ליידי גאגא, זה ליין הקוסמטיקה הגדול הראשון שהושק אך ורק באמזון, הליין שנמכר בתשע מדינות בהן בריטניה, ארצות הברית, צרפת, יפן וגרמניה. המוצרים הראשונים כללו תוחם שפתיים, צבע פנים ושפתון.
המותג כולל קולקציה בהיקף של כ-40 מוצרים הכוללים אייליינרים, ליפגלוסים ומסיכות פנים, השפתון של המותג הגיע למקום הראשון ברשימת השפתונים הנמכרים ביותר של אמזון.
היסטוריה

בפברואר 2018, גאגא הגישה בקשה ש"Haus Beauty" ו-"Haus Labs" ירשמו כסימן מסחרי רשום באמצעות החברה שלה, Ate My Heart Inc. ואז, במהלך נשף המט גאלה שציוין בחודש מאי 2019, החלו מעריציה של גאגא לשער שהאיפור בו השתמשה היה תצוגה מקדימה של פרויקט עתידי, רמז בולט נוסף היה כאשר גאגא השתמשה בהאשטאג #HausBeauty במספר פוסטים שהעלתה לרשת החברית, אינסטגרם. המותג הוא ליין הקוסמטיקה היחיד של גאגא.
המוצרים הראשונים של Haus Labs היו זמינים להזמנה מראש למנויי האמזון פריים כבר ב-15 ביולי 2019, אך שאר מוצרי הליין יצאו לשוק ולציבור הרחב רק בספטמבר של אותה שנה. לקראת ההשקה הרשמית, גאגא אירחה מסיבה, בשם "Haus Party", במסיבה השתתפו כ-500 אורחים.
ב־16 בספטמבר 2019 במהלך נאומה שנשאה גאגא בסנטה מוניקה היא טענה כי "אנחנו לא רק משיקים איפור. זוהי התקפת זוהר על העולם להיות מקבל, צנוע, אמיץ ובעיקר אדיב. לא משנה מי אתה, כולם מוזמנים להשתמש במותג".
ב־4 באוגוסט 2020, שוחררה קולקציה חדשה של אייליינרים ועיפרון ג'ל, שהורכבו מכ-20 גוונים שונים. גם גאגא וגם אריאנה גרנדה השתמשו בקולקציה בקליפ המשותף שיצרו "Rain On Me".
ב-6 באוקטובר 2020, Haus Labs השיקה צמד של ערכות סומק והיילייטרים.
נדבנות

חברת "Haus Laboratories" הצטרפה לארגון ללא מטרת הרווח של גאגא משנת 2012, "Born This Way Foundation" שהוקם במטרה להעלאת מודעות בתחום בריאות הנפש והעצמת בני נוער. החברה הודיעה כי כל עסקה שתתרחש באתרה הרשמי יתרם דולר אחד לארגון.
פרסים ומועמדויות

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2020 | פרסי בחירת Allure | המותג החדש הטוב ביותר | זכייה |  |
Home (פסקול)

Home: Original Motion Picture Soundtrack הוא אלבום הפסקול של הסרט האנימציה "בית" משנת 2015 שמבוסס על ספר הילדים "The True Meaning of Smekday" משנת 2007 מאת אדם רקס. האלבום יצא ב-23 במרץ 2015 דרך חברות התקליטים Westbury Road ו-Roc Nation. בפסקול שיתפו פעולה זמרים ביניהם: ריהאנה, צ'ארלי XCX, ג'ניפר לופז, ג'ייקוב פלנט, קייזה וקלרנס קופי ג'וניור.
רקע

ביוני 2012, נודע כי ריהאנה תככב בתפקיד ראשי בסרט האנימציה "בית" לצד השחקן האמריקאי ג'ים פרסונס. בספטמבר 2012, פוקס המאה ה-20 ואולפני ההנפשה של דרימוורקס הודיעו כי הסרט ייצא לאקרנים ב-26 בנובמבר 2014. ב-2014, דיווח מגזין וראייטי כי בנוסף לדיבוב, יצרה ריהאנה אלבום קונספט לסרט שייצא ב-17 במרץ 2015. מאוחר יותר התברר כי הפסקול של הסרט יכלול גם שירים של הזמרות צ'רלי XCX, ג'ניפר לופז וקייזה. בהצהרה לחדשות MTV ריהאנה אמרה:
"אני חושבת שמוזיקה חשובה לכל סרט. אני חושבת שזה נותן את הטון, באותו הרגע. זה יוצר את הרגישות, את המתח, לא משנה איזה סרט זה, במיוחד סרט אנימציה. נהניתי מאוד ליצור שירים לסרט הזה. עבדתי בשיתוף פעולה הדוק עם טים ג'ונסון, הבמאי, רק כדי לוודא כי מבחינת הלחן, ומבחינה מוזיקלית השירים תואמו בדיוק למה שהוא היה צריך שהקהל ירגיש באותו רגע."
רשימת רצועות

| Home> מס' | Home> שם | Home> משך | Home>  | Home>  | Home>  | Home>  | Home>  | Home>  | Home>  |
| --- | --- | --- | --- | --- | --- | --- | --- | --- | --- |
| 1. | Towards the Sun (בוצע על ידי ריהאנה)   | 4:33 |  |  |  |  |  |  |  |
| 2. | Run to Me (בוצע על ידי קלרנס קופי ג'וניור)   | 4:14 |  |  |  |  |  |  |  |
| 3. | Cannonball (בוצע על ידי קייזה)   | 3:57 |  |  |  |  |  |  |  |
| 4. | As Real as You and Me (בוצע על ידי ריהאנה)   | 3:40 |  |  |  |  |  |  |  |
| 5. | Red Balloon (בוצע על ידי צ'ארלי XCX)   | 3:46 |  |  |  |  |  |  |  |
| 6. | Dancing in the Dark (בוצע על ידי ריהאנה)   | 3:43 |  |  |  |  |  |  |  |
| 7. | Drop That (בוצע על ידי ג'ייקוב פלנט)   | 4:17 |  |  |  |  |  |  |  |
| 8. | Feel the Light (בוצע על ידי ג'ניפר לופז)   | 4:51 |  |  |  |  |  |  |  |
| משך כולל: | משך כולל: | 31:21 |  |  |  |  |  |  |  |
הערות שוליים

↑  "Here's Your Exclusive First Listen Of Rihanna's New Song 'Dancing In The Dark'". MTV News (באנגלית). נבדק ב-2017-08-23.
| --- | --- |
בקרת זהויות :  MusicBrainz release group: 4a31ecde-a20c-4423-b010-c915f7cc190f
Eh, Eh (Nothing Else I Can Say)

"Eh, Eh (Nothing Else I Can Say)" (בעברית: "אה, אה, אין דבר אחר אשר אוכל להגיד") הוא הסינגל השלישי מאלבום הבכורה של הזמרת האמריקאית ליידי גאגא, The Fame (2008). הוא יצא לאור כסינגל השלישי באוסטרליה, ניו זילנד ומדינות נבחרות באירופה וכסינגל הרביעי בצרפת. השיר הוא בלדה בסגנון קליפסו, המדברת על מציאת בן זוג חדש לאחר התפרקות במערכת יחסים. בנוסף, "Eh, Eh (Nothing Else I Can Say)" לא יצא לאור כסינגל בארצות הברית והוא קיבל ביקורות שליליות מאמריקאים שכינו אותו כ-"שיר יבש וחסר חיים, שהורס את תדמית הילדה הרעה באלבום" והשוו אותו לצלילי השיר "Umbrella" של הזמרת ריהאנה משנת 2007.
אף על פי שלא זכה להצלחה בינלאומית כמו הסינגלים הקודמים, הגיע השיר אל המקום החמישה עשר במצעד המוזיקה האוסטרלי ולתשיעי במצעד הרשמי של ניו זילנד. בשוודיה נחל הצלחה שם נכנס למקום השני, ובצרפת, צ'כיה, והונגריה הגיע לעשירייה הפותחת. "Eh, Eh (Nothing Else I Can Say)" קיבל תואר זהב באוסטרליה, צרפת, שוודיה, דנמרק, ניו זילנד, וארצות הברית עם מעל ל-500,000 עותקים.
הווידאו קליפ לשיר מלווה בסגנון איטלקי-אמריקאי של שנות החמישים, בו גאגא נראית עם חבריה משוטטים בשכונה איטלקית, ושרה את הפזמון בביתה של בן זוגה בזמן שהיא מכינה לו ארוחה. גאגא ביצעה את השיר בסיבוב ההופעות הראשון שלה לקידום האלבום, "The Fame Ball Tour" ובסיבוב ההופעות השני שלה, אשר נתמך על גבי המיני-אלבום השלישי שלה, "The Monster Ball Tour".
רקע וכתיבה

"Eh Eh" נכתב על ידי גאגא עם מרטין קיזרזנבאום, שהפיק יחד איתה את השיר. הוא הוקלט באולפני ההקלטות צ'רי-טרי בסנטה מוניקה, קליפורניה. בשנת 2005 הקים קיזרזנבאום את צ'רי-טרי רקורדס יחד עם ג'ימי איובין, אז יו"ר אינטרסקופ רקורדס לאחר שהחתים מספר אמנים, עבד עם גאגא שלא הייתה ידועה אז עד אלבום הבכורה שלה, The Fame, והפיק יחד איתה ארבעה שירים, כולל את "The Fame" הנושא את שם האלבום. אחד השירים שכתבו יחד היו, "Eh, Eh (Nothing Else I Can Say)" במהלך הקלטת השיר עיצבה גאגא כינוי לקיירזנבאום, שנקרא "Cherry Cherry Boom Boom". הם שמרו על הכינוי בכל ארבעת השירים עליהם עבדו. קיארסנבאום המשיך עם הכינוי בכל שאר הפרויקטים העתידיים שלו. צוותים אחרים שעבדו על השיר כללו את טוני אוגל, שעשה את הנדסת הקלטת השמע לשיר, את רוברט אורטון לערבוב השמע וג'ין גרימאלדי, ששלט בשיר באולפני אואזיס מאסטרינג בברבנק, קליפורניה.
מבחינה מוזיקלית, "Eh, Eh (Nothing Else I Can Say)" זוכה לתיאור של בלדה בהשוואה לשאר שירי הז'אנר הדאנס-פופ מתוך The Fame. זהו שיר פופ סינת'פופ המושפע משנות השמונים, תוך שילוב של המילים "אה, אה" כפי שנמצאות בסינגל "Umbrella" של הזמרת הברבדית ריהאנה משנת 2007, על פי הכתב פרידום דו לאק מעיתון הוושינגטון פוסט. גאגא הצהירה כי המילים של Eh, Eh (Nothing Else I Can Say) עוסקות באהבה והיא הסבירה כי "Eh Eh" הוא שיר הפופ הפשוט שלי על מציאת מישהו חדש ופרידה מבן הזוג הקודם". הסופר ג'יימס א'פרון הזכיר בספרו The Album: A Guide to Pop Music's Most Provocative (האלבום: מדריך ליצירות הפרובוקטיביות, המשפיעות והחשובות ביותר של מוזיקת הפופ) שעם הטקסטים שלו שמרה גאגא על התמקדות ביחסים חולפים. אף על פי שמילותיה דיברו על המאהב שלה לשעבר שהיא מצאה מישהו חדש ולא התכוונה לפגוע בו, החזרה המתמשכת על הביטוי "שום דבר אחר אשר אוכל לומר" מחזקת את אופי החולף של היחסים המתוארים.
על פי התווים המפורסמים באתר Musicnotes.com על ידי חברת ההקלטות, "Sony/ATV", השיר מוגדר בחתימת הזמן המשותף שלו עם קצב מתון של 94 פעימות לדקה. הטווח הקולי של גאגא משתרע בין B3 ל-C♯5 כשהמפתח הראשי בו מוגדר השיר הוא E מז'ור. השיר עוקב אחר התקדמות האקורדים של E – B – F♯m – E – B – F♯m. מוזיקאי הסינת'פופ פרנקמוס עיבד מחדש את השיר לאלבום הרמקסים של גאגא, The Remix משנת 2010, שם תמרן את השירה של גאגא ויצר איתה איכות שונה, כפי שציין ניקי אסקידו מחברת Phoenix New Times. הסינגל יצא לראשונה בניו זילנד ב-10 בינואר 2009, ובהמשך באוסטרליה ב-30 בינואר 2009. "Eh Eh" היה השיר השני שהתווסף ברדיו האוסטרלי בשבוע שהחל ב-15 בדצמבר 2008. הוא התחיל לראשונה לקבל אווירה בכל תחנות רשת יום. השיר אושר כסינגל אוסטרלי באתרה הרשמי של גאגא ב-15 בינואר 2009. באותו יום פורסם באתר האינטרנט שלה רמיקס רשמי עבור השיר ואחריו עוד אחד שמציג את עטיפתו הרשמית. ב-5 במרץ 2009, רמיקס של המפיק Pet Shop Boys - בשם "Mix Mix Synthetic Soul" - היה זמין להורדה בחינם באתר האוסטרלי של גאגא.
ביקורת

השיר קיבל ביקורות מעורבות ביציאתו שרובן שליליות ממבקרי מוזיקה. סאל סינקמאני ממגזין Slant אמר כי "את האווירה הקלה וההתנהגות הרכה של "Eh, Eh (Nothing Else I Can Say)" קשה לקבל כשהוא דחוק בין שירים עם תדמית של ילדה רעה כמו "Poker Face" ו-"Beautiful, Dirty, Rich". במאמר אחר שניתח אודות הווידאו קליפים שהוציאה גאגא, ציין אוסקר מורלדה ממהמגזין כי "Eh Eh כשיר הוא מקרה מסקרן, במקום הפופ דאנס הסקסי-אנדרוגיני בסיוע הטכנולוגי השולט בנתח טוב של האלבום, The Fame, הוא ושירים אחריו כמו "Brown Eyes" הם עדות לפשטות, פשוטים יותר, ומציגים את גאגא כנה. אוון סוודי מהמגזין PopMatters אמר כי השיר הוא הרגע המביך ביותר באלבום וכתוצאה מכך גורם לאלבום להפסיק ובכך להרוס את "אווירת המסיבה של הילדה הרעה".
ג'ואי גררה מהעיתון כרוניקל יוסטון אמר כי "Eh, Eh (Nothing Else I Can Say)" הוא בולט ומקפיץ עם אישיות קולית כלשהי". ג'נבייב קוסקי מהעיתון האינטרנטי The A.V. Club קרא לשיר "מוקטן" ומתח ביקורת על יכולותיה הקוליות של גאגא בשיר. ג'ון קרמניקה מעיתון הניו יורק טיימס כינה את השיר "לא מרשים". קתרין פ'לואיס מעיתון הוושינגטון פוסט "כינתה את השיר כ-"בלדה מצייצת". כריסטינה מרטין מהעיתון The Meridian Star הרגישה ש-"השיר, יחד עם "Summerboy" מהאלבום, הוא קליל ואופטימי באופיו". מאט בוסקרוס מהאתר Quinnipiac Chronicle אמר שהשיר נראה כמו "מילוי". בביקורת על האלבום The Fame, התייחס כתב האתר Mako נוי אלוש לשיר במשפט, "באופן צפוי האלבום לא חף מקלישאות פופ כמו "Boys Boys Boys", העתקות בוטות כמו השיר "Beautiful Dirty Rich" (גוון סטפאני בקריז), וגם כמה קטעים נוראים כמו "Eh, Eh (Nothing Else I Can Say)" ו-"Brown Eyes".
מסחר

"Eh, Eh (Nothing Else I Can Say)" הופיע לראשונה במצעד המוזיקה האוסטרלי במקום ה-38 ב-18 בינואר 2009. שבוע לאחר מכן עלה למקום ה-32 ובשיאו הגיע למיקום ה-15, עד ל-1 במרץ 2009 זהו הסינגל השלישי של גאגא שנכנס ל-20 המובילים במצעד. לאחר ששהה במצעד כ-13 שבועות הגיע להסמכת תואר זהב על ידי איגוד תעשיית ההקלטות האוסטרלי, לאחר שמכר כ-35,000 עותקים. בניו זילנד הגיע לראשונה למקום ה-40 במצעד הרשמי ב-18 בינואר 2009. בשבועות הבאים הגיע למקום למיקום ה-9 במצעד ושהה במיקום כשלושה שבועות רצופים ובכך הפך לסינגל השלישי של גאגא שמגיע לעשירייה המובילה בניו זילנד. ב-24 במאי 2009 השיר הגיע למעמד זהב עם כ-7,500 עותקים על ידי איגוד תעשיית ההקלטות של ניו זילנד.
בשיאו, השיר הגיע למקום ה-7 במצעד צרפת ומכר מעל 52,000 עותקים בהקשבה לאיגוד תעשיית ההקלטות של צרפת. ב-21 בפברואר 2009 במצעד הבילבורד "Eh, Eh (Nothing Else I Can Say)" נכנס למקום ה-68 במצעד הרשמי של קנדה בנוסף לכך שלא יצר כסינגל רשמי במדינה אך יצא מהמצעד בשבוע לאחר מכן. השיר חזר למצעד למשך 2 שבועות באוגוסט 2010. אף על פי שלא יצא כסינגל רשמי בארצות הברית, קיבל השיר את תואר זהב על ידי איגוד תעשיית ההקלטות האמריקאי (RIAA), לאחר שנמכר בכלמעלה מ-500,000 עותקים. השיר הופיע לראשונה במצעד הרשמי של שוודיה ב-2 באפריל 2009 והגיע בשיאו למקום השני. במצעד השירים הדיגיטליים של המדינה, Eh, Eh (Nothing Else I Can Say) הגיע למקום הראשון בשבועו הרביעי. ב-15 במאי 2009 נכנס השיר למצעד הרשמי של דנמרק במקום ה-28 ובשיאו עלה למקום ה-14. באירופה השיר נכנס למיקום ה-40 במצעד אירופה הוט 100.
וידאו קליפ > רקע ותקציר

הווידאו קליפ בסגנון האיטלקי-אמריקאי הופק על ידי ג'וזף קאהן, צולם לאחר הקליפ לסינגל הבא "LoveGame" בלוס אנג'לס ב-9 בינואר 2009. על הקליפ הסבירה גאגא כי "רציתי להראות צד אחר של עצמי, אולי צד ביתי יותר, ורציתי ליצור דימויים יפים ומדהימים של אופנת שנות החמישים". היא הבהירה עוד, כי בהיבטים האופנתיים בסרטון היא רצתה ללכת בכיוון ההפוך לדימוי הרגיל שלה, היא רצתה מלתחה צהובה המבוססת על האמונה שהצבע יהפוך ללהיט גדול בעולם האופנה בשנת 2009.
הסרטון מתחיל בכך שמראים את איטליה הקטנה ואת גאגא חושבת על אופנוע וספה, ובעשרים שניות הראשונות מראים בעיקר את גאגא מוקפת במספר גברים ואת העיר. לאחר מכן גאגא מסתובבת עם כמה חברים, צוחקת ומתלוצצת במסעדה, כשהיא במספר סצנות ממשיכה לשבת על האופנוע. היא מוצגת ישנה במיטה, מתעוררת וחשופת נעליים ורודות ושרה ומבשלת לגבר בבית ורוקדת תוך כדי. בסצנה הבאה מגהצת בגדים בזמן שהגבר צועק בטלפון. בקליפ משתתפים גם 2 כלבים דלמטים שהשתתפו גם בקליפ לסינגל הקודם, Poker Face. בסוף הקלים מוצגת בשמלה צהובה פרחונית עם שעונים צהובים על ידיה עם תספורת ייחודית וברקע עומדים חברות גברים שכולם שרים את הפזמון ובשניות האחרונות המצלמה חוזרת למיטתה.
מספר צפיותיו של הקליפ עומדות כיום נכון למרץ 2021 על כ-80 מיליון. לקליפ יצא וידאו שמראה את כל הצילומים מאחורי הקלעים באתרה הרשמי ב-Vevo שבו גאגא מסבירה את דעתה לגבי הסרטון.
הופעות קידום

הופעת הקידום הראשונה של "Eh, Eh (Nothing Else I Can Say)" הייתה בשיתוף פעולה עם המוזיקאי ספייס קאובוי, בליווי ביטבוקס ופסנתר במשרדו "Cherrytree Studios", והוצא גם כשיר השלישי במיני-אלבום הראשון של גאגא, The Cherrytree Sessions. השיר גם נכלל ברשימת ההשמעה של גאגא במסע ההופעות הראשון שלה, "The Fame Ball Tour". השיר מתחיל כאשר גאגא מסיימת לבצע את "Money Honey" ומסך ענק מאחוריה מתחיל להראות ברקים, תוך כדי שהדי ג'יי ספייס קאובוי משמיע בעמדת הדי ג'יי שלו קולות חזקים של רעמים, השיר מתחיל להישמע עם פלייבק וגאגא מתחילה לשיר את מילותיו. כאשר השיר מגיע לפזמון גאגא מבקשת מהקהל להצטרף אליה עם ידיים באוויר. העיתון היום יומי "The New York Times" כינה את הופעותיה עם השיר כ-"חסרות מנוחה" והוסיפו ש-"אחד הדברים היפים בגאגא אלה המסתוריות שלה, היא לא סיפרה לנו מי זאת הגברת הזאת באמת".
השיר גם נכלל בסיבוב ההופעות השני של גאגא, שנמשך כשנתיים בין 2009 ל-2011, "The Monster Ball Tour", בו היא נראית בערפל כבד בבגד כסוף שמזכיר כדור דיסקו ועם מכנס לבן, עומדת בתוך כדור שקראה לו "The Orbit". גאגא ביצע את השיר גם בפסטיבל גלסטונברי 2009 בו לבשה חזייה פירוטכנית שירתה להבות נוצצות מאזור השדיים שלה בזמן ששרה את פזמון השיר. בספטמבר 2009 הופיעה גאגא בתוכנית הטלוויזיה הצרפתית "Taratata", שם ביצעה את "Eh, Eh (Nothing Else I Can Say)" על פסנתר, כשהיא לבושה במסכה אדומה.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  אירופה | אירופה הוט 100 | 40 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס\אלקטרונים | 31 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | 34 |  |
|  הונגריה | Rádiós Top 40 | 8 |  |
|  ולוניה | אולטראטופ 40 | 10 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | 67 |  |
|  צ'כיה | ČNS IFPI | 6 |  |
|  צרפת | SNEP | 7 |  |
|  קנדה | קנדה הוט 100 | 68 |  |
|  שוודיה | סוורייטופליסטן | 2 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 61 |  |
|  הולנד | מצעד 40 הסינגלים ההולנדיים | 80 |  |
|  צרפת | SNEP | 66 |  |
|  שוודיה | סוורייטופליסטן | 34 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
| דנמרק (IFPI Denmark) | זהב | 7,500 |
| ניו זילנד (RMNZ) | זהב | 7,500 |
| שוודיה (GLF) | זהב | 10,000 |
סיכום
| בכל העולם | N/A | 1,500,000 |
 מכירות + הזרמת מדיה בלבד
היסטוריית שחרורים

| אזור | תאריך יציאה | פורמט שחרור |
| --- | --- | --- |
| אוסטרליה | ‏10 בינואר 2009 | הורדה דיגיטלית |
| ניו זילנד | ‏10 בינואר 2009 | הורדה דיגיטלית |
| דנמרק | ‏3 במרץ 2009 | הורדה דיגיטלית |
| פולין | ‏3 במרץ 2009 | הורדה דיגיטלית |
| שוודיה | ‏16 במרץ 2009 | הורדה דיגיטלית |
| איטליה | ‏16 במרץ 2009 | הורדה דיגיטלית |
| בריטניה | 11 בינואר 2009 | הורדה דיגיטלית |
| צרפת | 7 בספטמבר 2009 | תקליטור |
צוות

כותבים – ליידי גאגא, מרטין קירשנבאום
מפיק – מרטין קירשנבאום
תכנון – טוני אגבל
מיקסים – רוברט הורטון
Goin' In

"Goin' In" (בעברית: "להיכנס") הוא סינגל שהוקלט על ידי הזמרת האמריקאית ג'ניפר לופז, בשיתוף הראפר פלו ריידה, מתוך הפסקול, Step Up Revolution: Music from the Motion Picture, שיצא עבור הסרט "סטפ אפ 4: מהפכה". השיר יצא לאור ב-8 ביוני 2012, כסינגל הראשון מתוך הפסקול.
השיר הגיע אל המקום הראשון במצעד שירי הדאנס קלאב, השלישי במצעד שבפלנדריה, והרביעי במצעד שבוולוניה.
רקע וכתיבה

את השיר כתבו מייקל וורן, ג'מע'ל ליזבי, ג'וזף אנג'ל, סבסטיאן קול, דוד קויניונס וטרמר דילארד והוא הופק על ידי גון רוק וקוק הארל. השיר צורף גם לאלבום הלהיטים הראשון של לופז, שיצא באותה התקופה, Dance Again... The Hits.
לופז הופיעה לראשונה עם השיר בגמר של תוכנית הטלוויזיה האמריקאית, אמריקן איידול. ההופעה התקיימה ב-23 במאי 2012, וכששרה את השיר הזה, החליטה לופז גם לשיר קטעים מתוך שיתוף הפעולה, "Follow the Leader".
וידאו קליפ

הווידאו קליפ המלא של השיר צולם ביוני 2012. והוא בוים על ידי אייס נורטון. פלו ריידה אמר על הקליפ: "אני הייתי ליד למבורגיני בקליפ, זה היה שונה מאוד, ישנה סצנה בה אני רץ על הליכון, ושר את השורות שלי בשיר. לסיכום, הקליפ שונה מאוד ממה שעשיתי עד היום, וזה הדבר הטוב שבו."
הקליפ נפתח כאשר לופז נושפת על שן-ארי כשהשפתיים שלה מכוסות בקריסטלים, וכשהנבגים של הצמח עפים באוויר, הם הופכים לאבק כוכבים. לאחר מכן היא לובשת שכמייה ורודה בוהקת ומוקפת בזאבים לבנים. בין לבין לייזרים מאירים לכל כיוון, צבעי ניאון נשפכים בכל מקום, רקדנים חובטים בקירות צבעוניים, אנשים מתופפים בתופים, ומעיפים אחד על השני חול צבעוני.
נכון לאפריל 2020, מונה הצפיות של הקליפ עומד על כ-250 מיליון צפיות, דבר אשר הופך אותו ל-11 הנצפה ביותר של לופז.
מיקומי שיא

השיר זכה להצלחה נאה במצעדים והצליח בשיאו לכבוש את פסגת מצעד שירי הדאנס קלאב.
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 58 |  |
|  איטליה | מצעד הסינגלים האיטלקי | 92 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים הלטיניים | 31 |  |
|  ארצות הברית | מצעד שירי הפופ הלטיניים | 35 |  |
|  ברזיל | טופ 100 ברזיל | 29 |  |
|  גרמניה | GfK – טופ 100 | 67 |  |
|  הונדורס | Honduras Top 50 | 28 |  |
|  ולוניה | אולטראטופ 40 | 4 |  |
|  מקסיקו | טופ 100 – מקסיקו | 85 |  |
|  פלנדריה | אולטראטופ 50 | 3 |  |
|  קוריאה הדרומית | סירקל צ'ארט | 11 |  |
|  קנדה | קנדה הוט 100 | 54 |  |
|  רומניה | מצעד השירים הרומני | 87 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 16 |  |
Get Well Soon (שיר)

| --- | --- |
 שיר בביצוע אריאנה גרנדה
 מתוך האלבום Sweetener
 יצא לאור:  17 באוגוסט 2018
 תאריך הקלטה:  דצמבר 2017
 סוגה:  נשמה • גוספל
 שפה:  אנגלית 
 אורך:  5:22
 חברת תקליטים:  ריפבליק רקורדס
 כתיבה:  כותבים שונים
 לחן:  אריאנה גרנדה, פארל ויליאמס 
 הפקה:  פארל ויליאמס
 
Get Well Soon (בעברית: החלמה מהירה) הוא שיר של הזמרת-יוצרת האמריקאית אריאנה גרנדה, שכתבה אותו יחד עם מפיק השיר פארל ויליאמס. השיר הוא האחרון באלבום האולפן הרביעי שלה, Sweetener. השיר יצא לאור ב-17 באוגוסט 2018. השיר נוצר בהשראת החרדה והטראומה שגרנדה חוותה לאחר הפיגוע במנצ'סטר ארנה שהתרחש במאי 2017, לאחר הופעתה.
רקע

ההודעה הראשונה על השיר הייתה בפוסט שהעלתה גרנדה באינסטגרם ב-31 בדצמבר 2017. לאחר החלק ("רגל") האירופי בסיבוב ההופעות של גרנדה באירופה, Dangerous Woman Tour, והפיגוע במנצ'סטר ארנה, גרנדה חשפה שחוותה "התקפי סחרחורת פרועים ממש, ההרגשה הזאת שאני לא יכולתי לנשום", ושהיא "הרגישה כה הפוך" ושהחרדה שלה נעשתה פיזית. היא שיתפה את חוויתה עם פארל ויליאמס, איתו יצרה את השיר. בריאיון מאוחר יותר למגזין פייפר, גרנדה סיפרה: "[פארל] די הוציא את זה ממני, בגלל שהייתי במצב ממש גרוע מבחינה נפשית. ... [פארל] היה כמו, 'את חייבת לכתוב על זה. את צריכה לעשות מזה מוזיקה ולהוציא את החרא הזה החוצה, ואני מבטיח שזה ירפא אותך.' וזה בהחלט עזר." היא הוסיפה שהשיר הוא "קרוב לוודאי אחד השירים החשובים ביותר [שהיא] אי פעם תכתוב." גרנדה חשפה בריאיון ל-Beats 1 Radio כי היא התכוונה שהשיר יציע "חיבוק מוזיקלי". היא המשיכה והסבירה ש"Get Well Soon" נכתב על "להיות שם אחד בשביל השני ולעזור אחד לשני בזמנים מפחידים ובחרדה" ועל "שדים פנימיים וחרדה ועל עוד טרגדיות אינטימיות גם כן", והדגישה שבריאות הנפש חשובה מאוד.
הקלטה וחיבור

גרנדה הקליטה את "Get Well Soon" באולפני ההקלטות צ'אליס (אנ') בהוליווד, קליפורניה. פארל ויליאמס ואריאנה גרנדה כתבו יחד את השיר, וויליאמס הפיק אותו. השיר הוא בלדת נשמה וגוספל שאורכה 5 דקות ו-22 שניות. קולותיה של הזמרת נערמים (בשכבות); גרנדה ייעדה אותם לייצג את "כל הקולות בראש [שלה] מדברים אחד עם השני." בריאיון של גרנדה למגזין טיים "Next Generation Leaders", תוארו קולותיה כ"שזורים בשכבות צפופות של קול, ביצירתם אפקט שלא מהעולם הזה."
בסוף השיר קיימות 40 שניות של דממה, מה שמאריך את השיר ל-5 דקות ו-22 שניות. חלק מהמאזינים העלו את ההשערה שאורך השיר בא להציג את תאריך הפיגוע במנצ'סטר ארנה, שהתרחש ב-22 במאי 2017 (5/22 ע"פ פורמט התאריך בארצות הברית).
ביקורת

ג'יליאן מייפס, עורך אתר פיצ'פורק, כינה את השיר "רגע מגדיר קריירה", שיבח אותו במילים "הסוג של צורה חופשית, בלדת נשמה לעזרה עצמית שאולי תצפה שתעשיר אופוס של ביונסה" וכתב "כל מי שיודע באיזו חינניות גרנדה התמודדה עם האירועים האיומים בהופעתה במצנ'סטר בשנה האחרונה יבחין במענה חינני באותה מידה לתקופה הרגשית שלה בשיר הזה." קייט סולומון מהאינדפנדנט תיארה את השיר כשאפתני ואמרה "בתור פרשנות מוזיקלית של 5 דקות להתקפי החרדה הפוסט-טראומטיתיים שגרנדה סבלה, 'Get Well Soon' הוא לא בדיוק מהנה להאזנה אבל ראוי להערצה בכנות שלו." כריס וילמן תיאר את שירתה של גרנדה כמליצית וניל מק'קורמיק כתב שהיא נשמעה כמו "שילוב דו-וופ של אישה אחת". השיר דורג במקום ה-15 ברשימת "100 השירים המובילים של שנת 2018" של מגזין פייפר, שם שובחה גרנדה על "[שעשתה] משהו שהיא לא הייתה חייבת לעשות" באמצעות "[המרת] הכאב שלה למשהו שניתן לעיכול, כמו מולקולות של ממתיק המתאקלמות בתוך כוס של קפה מר".
הופעות

גרנדה הופיעה לראשונה עם השיר בסיבוב ההופעות The Sweetener Sessions (אנ') לקידום האלבום. היא הופיעה איתו גם בספיישל Ariana Grande at the BBC. במהלך סיבוב ההופעות Sweetener World Tour (אנ'), היא השמיטה אותו במקור מרשימת השירים מכיוון שלפי דבריה, השיר לא נועד להיות מבוצע בהופעות גדולות אלא רק באולמות קטנים כמו בסיבוב ההופעות The Sweetener Sessions (אנ'). עם זאת, במופע הראשון שהתקיים בפיניקס ב-14 במאי 2019, השיר "Goodnight n Go" הוחלף בגרסה מקוצרת של "Get Well Soon".
קרדיטים וצוות

הקרדיטים לקוחים מהערות האלבום Sweetener.
הקלטה וניהול
הוקלט באולפני ההקלטות צ'אליס (הוליווד, קליפורניה) עבור I Am Other Entertainment
המיקס נעשה במרכז האמנויות קלנוולד (אטלנטה, ג'ורג'יה)
המאסטרינג נעשה בסטרלינג סאונד (ניו יורק)
יצא לאור על ידי EMI Pop Music Publishing/More Water from Nazareth (GMR), Universal Music Group Corp. (ASCAP)/GrandAriMusic (ASCAP)
צוות
אריאנה גרנדה – קולות, כתיבה, הפקה ווקאלית
פארל ויליאמס – כתיבה, מפיק הקלטה
פיל טאן – מיקסינג
ביל זימרמן – הנדסת מיקס נוספת
רנדי מריל – מאסטרינג
מייק לרסון – הקלטה, עריכה דיגיטלית ועיבוד עבור I Am Other Entertainment
תומאס קוליסון – עוזר הקלטה